recursal/SuperWikiNEXT-32B huggingface dataset:
**פסיכולוגיה פוליטית** היא תחום מחקר רב תחומי המנסה להבין את הפוליטיקה, הפוליטיקאים ואת ההתנהגות הפוליטית מזווית פסיכולוגית. הנחת המוצא היא שהקשר בין פוליטיקה לפסיכולוגיה הוא דו כיווני; הפסיכולוגיה משמשת כעדשה להבנת הפוליטיקה והפוליטיקה משמשת כעדשה להבנת הפסיכולוגיה. כתחום אינטרדיסציפלינרי, פסיכולוגיה פוליטית חולשת על מגוון רחב של תחומים אחרים, כמו אנתרופולוגיה, סוציולוגיה, יחסים בינלאומיים, כלכלה, פילוסופיה, תקשורת, עיתונות והיסטוריה.

היסטוריה
--------

הפסיכולוגיה הפוליטית שואפת להבין את האינטראקציות בין יחידים והקשרים ביניהם המושפעים מאמונות, מניעים, תפיסות, קוגניציה, אסטרטגיות למידה וחיברות. תיאוריות וגישות פסיכולוגיות פוליטיות יושמו בהקשרים רבים, כגון תפקיד המנהיגות; קביעת מדיניות פנים וחוץ; התנהגות בסכסוכים אתניים, מלחמה ורצח עם; דינמיקה קבוצתית וקונפליקט; התנהגות גזענית; הצבעה ועמדות פוליטיות, הצבעה ותפקיד התקשורת, לאומיות וקיצוניות פוליטית. פסיכולוגים פוליטיים חוקרים את היסודות, הדינמיקה והתוצאות של התנהגות פוליטית תוך שימוש בהסברים קוגניטיביים וסוציולוגיים.

אישיות ופוליטיקה
----------------

חקר האישיות בפסיכולוגיה פוליטית מתמקד בהשפעות של "אישיות מנהיגותית" (leadership personality) על קבלת החלטות, ובהשלכות של "אישיות המונית" (mass personality) על גבולותיה של המנהיגות הפוליטית. גישות אישיויות מרכזיות בפסיכולוגיה פוליטית הן שלל תאוריות פסיכואנליטיות, תאוריות מבוססות-תכונות ותאוריות מבוססות-מניע.

ריבוי מהפכות במאה ה-21
----------------------

החוקרת והעיתונאית אן אפלבאום, הסבירה על בסיס מחקריה של חוקרת הפסיכולוגיה הפוליטית קארן סְטֶנֵר (אנ') ועל בסיס ספרה של אפלבאום "דימדומי הדמוקרטיה" (אנ') את ריבוי המהפכות במדינות דמוקרטיות במאה ה-21. לדבריה: אנשים נמשכים לרעיונות סמכותניים כי מורכבוּת מערערת אותם. הם סולדים מפלגנות בחברה, ומעדיפים אחדות. לדבריה, כשהם נחשפים פתאום ברשת לגיוון של דעות וחוויות זה מכעיס אותם. הם מחפשים פתרונות בשפה פוליטית שגורמת להם להרגיש בטוחים. כך היא הסבירה בקצרה את ריבוי המהפכות לאחרונה במדינות דמוקרטיות כמו הונגריה, פולין, ארצות הברית ועוד.

ראו גם
------

* תאוריית הבחירה הציבורית
* כלכלה פוליטית

קישורים חיצוניים
----------------

* השפעתן של חרדות המצב הביטחוני על עמדות פוליטיות, באתר jokopost
* עירן הלפרין, הרגשות הדומיננטיים בחברה הישראלית כיום הם ייאוש ואפאתיות, באתר הארץ
* פסיכולוגיה פוליטית, דף שער בספרייה הלאומית

הערות שוליים
------------

1. ↑  נתנאל שלומוביץ. "איך מרסקים דמוקרטיה?" הארץ, מוסף גלריה, 27/3/2023 עמ' 4.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563266205171
* GND: 4175034-2
* LCCN: sh85104425
* LNB: 000051635
* NARA: 10640967
* NKC: ph249612

 |
**ביצנית לבנת-בטן** (שם מדעי: *Actitis hypoleucos*) היא מין של עוף מים מן הסוג ביצנית מצויה. היא נקראת בעברית "ביצנית" אף שבדרך-כלל משייכים אותה לסוג שונה מסוג הביצנית. הביצנית לבנת-הבטן היא חורפת וחולפת מצויה בישראל.

סיווג ומיון
-----------

הביצנית לבנת הבטן סווגה לראשונה על-ידי קארולוס לינאוס, לסוג מרובה המינים ביצנית (*Tringa*). אך מאז ראשית המאה ה-19 יוחד לה סוג נפרד *Actitis*, ביחד עם המין האמריקאי *Actitis macularius*. בעברית עדיין לא נמצא לה שם סוג נפרד מן השם "ביצנית".

תיאור חיצוני
------------

היא הקטנה מבין מיני הביצניות, ודומה במקצת לחופית גדולה. אורך גופה 20 ס"מ, ומקורה ורגליה קצרים יחסית למיני ביצנית אחרים. אורך מוטת הכנף שלה 40 ס"מ, ומשקלה כ-45 גרם. גבה חום-אפור, גחונה לבן, וממנו מתפשט "מפרץ" לבן העולה מן הגחון לצידי החזה. בעת התעופה היא ניכרת בפס לבן בולט לאורך הכנף.

קל לזהותה בטבע על-פי התנהגותה האופיינית: על הקרקע היא מנידה את זנבה וראשה מעלה ומטה כאשר היא חוששת, ובעת שמחרידים אותה ממקומה היא מתעופפת נמוך מעל למים במקביל לחוף, בחתירות כנף מהירות המתחלפות בגלישות קצרות בכנפיים נטויות מטה, תוך השמעת קריאת אזהרה טיפוסית: חזרה מהירה על הברה גבוהה וחדה.

תפוצה ונדידה
------------

הביצנית לבנת-הבטן נפוצה במרבית האזורים הממוזגים והסוב-טרופיים באירואסיה, וכן היא חורפת באפריקה ובאוסטרליה. בישראל היא חורפת וחולפת מצויה.

בדומה למרבית מיני משפחת החרטומניים, הביצנית לבנת-הבטן היא עוף מים החי בבית גידול של חוף ימים ואגמים. היא מעדיפה חופים מכוסים חלוקי אבן או חופים סלעיים של אגמים בעלי מים צלולים, ושל נהרות ונחלים עמוקי זרימה. בארץ היא נפוצה גם בגדותיהן של ברכות דגים.

קישורים חיצוניים
----------------

ויקישיתוף מדיה וקבצים בנושא **ביצנית לבנת-בטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  ביצנית לבנת-בטן באתר הרשימה האדומה של IUCN
2. 1 2 3  החי והצומח של ארץ ישראל, כרך 6, עמ' 231-232
פירוש נוסף ערך זה עוסק בהר בטריטוריית יוקון שבקנדה. אם התכוונתם למשמעות אחרת, ראו פסגת קינג.

**פסגת קינג** (באנגלית: **King Peak**) או **הר קינג** (**Mount King**) הוא הר הממוקם בטריטוריית יוקון שבקנדה. 

הפסגה, שגובהה 5,173 מטרים מעל פני הים, והמתנשאת לגובה של 1,073 מטרים מעל סביבתה.

הפסגה היא ההר הרביעי בגובהו בקנדה, והפסגה התשיעית בגובהה בצפון אמריקה. 

פסגת קינג ממוקמת בסמוך להר לוגן (ההר הגבוה בקנדה), ממערב לו.

היסטוריה
--------

### הטיפוס על ההר

הראשונים שניסו לטיפס על ההר היו סטודנטים מאוניברסיטת אלסקה: קית' הארט (Keith Hart), ראסל אלסטון פייג' (Russell Alston Paige), אלטון תאייר (Elton Thayer), וביל אטווד (Bill Atwood). הקבוצה טיפסה על קרחון אוגילווי, שם הוצנחה להם אספקה לצורך העלייה לפיסגה. הקבוצה חיכתה בראש הקרחון יומיים על מנת שהסערה תשכח ולאחר מכן קית' הארט ואלטון תאייר עלו לפסגת ההר, והגיעו לפסגה ב-6 ביוני 1952.

הניסיונות הבאים להגיע לפסגת ההר בוצעו על ידי קבוצה אמריקאית שהעפילה לפסגת ההר פעמיים בשנת 1952 לאחר שני ניסיונות כושלים ב-20 וב-21 ביוני, הצליחו פיט שונינג (Pete Schoening) וגיסון ריינולדס (Gibson Reynolds) לטפס על המצוק שעצר אותם, והם הגיעו לפסגה ב-23 ביולי (ההעפלה השנייה לפסגה).  למחרת חזר שונינג לפסגה יחד עם דיק מקגוון (Dick McGowan) וביל ניידורף (Bill Niendorff) (ההעפלה השלישית לפסגה).

לקריאה נוספת
------------

• Jim Kjeldsen, **The Mountaineers: A History**, PP 66
• Peter K. Schoening, **King Peak Yukon Expedition 1952**, Alaska 2002

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פסגת קינג** |

* פסגת קינג באתר אנציקלופדיית ההרים הקנדית
* פסגת קינג באתר peakbagger
* פסגת קינג באתר peakware
* תצלום לוויין של פסגת קינג
* תצלום של פסגת קינג
* מזג אוויר עדכני עבור פסגת קינג
	+ סטטיסטיקות מזג אוויר עבור פסגת קינג
	+ תחזית מזג אוויר עדכנית של פסגת קינג - לפי גבהים

הערות שוליים
------------

1. ↑  גובה הפסגה
2. ↑  גובה הפסגה באתר ממשלת קנדה
3. 1 2 3  עשרת ההרים הגבוהים ביוקון
4. ↑  תיאור ניסיונות הטיפוס על ההר בשנת 1952
**אמה קרולין קרקבי** (באנגלית: **Emma Carolyn Kirkby**; נולדה ב-26 בפברואר 1949 בקמברלי, סארי) היא זמרת סופרן בריטית, ואחת הדמויות המרכזיות בתנועה לביצוע אותנטי.

קריירה
------

בראשית דרכה לא טיפחה קרקבי ציפיות להיות לזמרת מקצועית. כסטודנטית ללימודים קלאסיים באוניברסיטת אוקספורד ומורה, שרה להנאתה במקהלות ובקבוצות קטנות ובעיקר נהנתה משירת רפרטואר רנסאנס ובארוק. קולה לא היה גדול במיוחד ועל כן, הפוטנציאל שלה לשירה סולנית לא היה ברור מאליו, אך קלותו וצלילותו עשו אותו מתאים ביותר למוזיקה שהעדיפה לשיר. כישרון הביטוי הטבעי שלה, הקולורטורה הגמישה והרגישות למילים מקנים לה הערכה מרובה מצד פרשני תקופות אלה. סגולותיה כזמרת מוזיקה עתיקה ובארוקית מציבות אותה כמודל למתמחים בתחום זה.

קרקבי הייתה בין מייסדיה של מקהלה טאוורנר ובשנת 1973 החלה בקשר ממושך עם "קונסורט המוזיקה". היא השתתפה בהקלטות המוקדמות של דקה פלורילגיום, הן עם קונסורט המוזיקה והן עם האקדמיה למוזיקה עתיקה. בנטייתה למוזיקה עתיקה הייתה יוצאת דופן בקרב רוב זמרות הסופרן יוצאות המכללות, שלא שאפו להתאים את קולן לכלים אותנטיים דווקא. היה עליה למצוא גישה ייחודית משלה, ובכך מצאה עזר רב במורתה, ג'סיקה קש ובמנצחים, הזמרים והנגנים, שעמם עבדה במשך השנים. היא עומדת בקשרים עם הרכבים קאמריים ותזמורות בתחום הביצוע האותנטי, בעיקר "לונדון בארוק", תזמורת הבארוק מפרייבורג, "ל'אורפיאו" מלינץ ותזמורת עידן הנאורות. לאחרונה יצרה קשרים גם עם קבוצות צעירות יותר כמו האנסמבל הפאלאדי ואנסמבל פלורילגיום. היא משמשת גם פטרונית למקהלת הבנות של קתדרלת בריסטול.

הופעתה הראשונה של אמה קרקבי על במת האופרה כזמרת אופרה מקצועית הייתה בשנת 1983, בהפקה של "קופיד ומוות" של מתיו לוק וכריסטופר גיבונס. קרקבי שרה לעיתים קרובות בהדרכת אנדרו פארוט, אנתוני רולי וכריסטופר הוגווד. הרפרטואר שלה מקיף יצירות רבות ומגוונות, החל בשירים איטלקים מן המאה ה-14 ועד אריות של היידן ומוצרט. היא משתתפת קבועה ב"קונסורט המוזיקה" של רולי. בשנת 2001 השתתפה בביצוע ה"גלוריה", יצירה שנמצאה מחדש וזוהתה כפרי עטו של הנדל.

בין הקלטותיה הרבות דידו ואניאס של הנרי פרסל (גם בתפקיד דידו בהקלטה משנת 1981 וגם בתפקיד בלינדה בהקלטה משנת 1994), "ונוס ואדוניס", "אורלנדו", אורפאו של מונטוורדי, "קליאופידה" של יוהאן אדולף האסה, תקליטורים של קנטטות ואריות של הנדל ומגוון קנטטות ומדריגלים איטלקיים, שירים אנגליים ויצירות מקהלתיות מתקופת הבארוק ומן התקופה הקלאסית.

קישורים חיצוניים
----------------

ויקישיתוף מדיה וקבצים בנושא **אמה קרקבי** בוויקישיתוף
* 

* אתר האינטרנט הרשמי של אמה קרקבי (באנגלית)
* ביוגרפיה של אמה קרקבי (באנגלית)
* ביוגרפיה קצרה בליווי תמונות (באנגלית)

* אמה קרקבי, במסד הנתונים הקולנועיים IMDb (באנגלית)

* אמה קרקבי, באתר ספוטיפיי

* אמה קרקבי, באתר MusicBrainz (באנגלית)

* אמה קרקבי, באתר Discogs (באנגלית)

* אמה קרקבי, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583319905171
* BIBSYS: 30698
* BNE: XX1504620
* BnF: cb13896019p (data)
* CiNii: DA08052642
* GND: 124295428
* ICCU: UBOV530716
* ISNI: 0000 0001 1084 4459
* LCCN: n78059663
* LNB: 000100996
* MusicBrainz: 991cc758-2c03-417f-b8a8-d5c1f16f58cb
* NKC: xx0001041
* NLA: 36550245
* NLP: A12811932
* NSK: 000414519
* NTA: 070553815
* RERO: 02-A003456054
* SNAC: w6f47vm9
* SUDOC: 080564992
* Trove: 1286983
* VIAF: 113611590
* WorldCat: lccn-n78059663

 |
**קרב תבור** או **הקרב מול הר תבור** היה קרב אשר התרחש ב-16 באפריל 1799 במהלך מסע נפוליאון בארץ ישראל.

הקרב התנהל בעמק יזרעאל, במרחב שבין גבעת המורה והר תבור, סמוך למקום בו שוכנים בימינו המושב והקיבוץ מרחביה. בקרב ניצח צבאו של נפוליאון בראשותו ובראשות הגנרל ז'אן-בטיסט קלבר, את צבאות האימפריה העות'מאנית בפיקודו של עבדאללה פאשה אל עזם, מושל דמשק.

השדות בין עפולה ומרחביה בהם התחולל הקרב מול הר תבור
בעודו צר על עכו, היה על נפוליאון להגן על עורפו, כמו גם להבטיח אספקה לכוחותיו. מכיוון שכך נשלחו כוחות צרפתים לכבוש את אזור הגליל. בצפון הגיעו כוחות אלה עד צור ובמזרח, תפסו את גשר בנות יעקב והגיעו אף עד קוניטרה.

בעוד חייליו של נפוליאון כובשים את הגליל, התאסף כנגדם כוח של כ-20,000 חיילים אשר הגיעו ממקומות שונים, ובמיוחד מדמשק, וכן אנשי ההרים משכם. הכוחות התאחדו בעמק יזרעאל לרגלי גבעת המורה, ומשם התכוננו לפנות מערבה לעכו על מנת להסיר את המצור מן העיר.

אל מולם עמד כוחו של קלבר, שניצב בראש 2,500 חיילים. בימים הקודמים עמד קלבר מול כוחות עות'מאנים פזורים. ז'ונו (Junot) הביס כמה מאות מהם בהרי נצרת ב־13 באפריל ובקרב נוסף בכפר כנא ב־15 באפריל הביס קלבר כמה אלפים נוספים. קלבר נע בחסות החשיכה בלילה שבין 15 ל-16 באפריל, מהר תבור לכיוון דרום-מערב. מטרתו הייתה לפתוח במתקפה עם עלות השחר, אולם הוא טעה בהערכת הזמן, וכאשר האיר היום, אותר בעודו בתנועה והותקף על ידי הפרשים העות'מאנים. קלבר החזיק מעמד מספר שעות, בעודו בנחיתות טקטית ומספרית. בשעות אחר הצהריים הגיע נפוליאון עצמו לזירה, כשהוא עומד בראש כוח של 2,000 חיילים, ועמו עשרים תותחי שדה, ואיגף את הפרשים העות'מאנים היגעים מיום הקרב ממערב. הכוח העות'מאני נלכד באש משני צדדיו ונפוץ לכל עבר. עתה היה נפוליאון חופשי להמשיך את המצור על עכו ללא כל איום.

לקריאה נוספת
------------

* **אטלס כרטא לתולדות ארץ ישראל - מביתר עד תל חי**, הוצאת כרטא ירושלים, 1974, עמ' 88

קישורים חיצוניים
----------------

ויקישיתוף מדיה וקבצים בנושא **קרב תבור** בוויקישיתוף
* פודקאסט על הקרב, גוגל פודקאסט
**אמה קלווה** (בצרפתית: **Emma Calvé**, נולדה כ-**Rosa Emma Calvet**‏; 15 באוגוסט 1858 – 6 בינואר 1942) הייתה זמרת סופרן אופרה צרפתייה.

קלווה הייתה ככל נראה זמרת האופרה הצרפתית המפורסמת ביותר בתקופת הבל אפוק, וניהלה קריירה בינלאומית. היא שרה בקביעות בבית האופרה המלכותית, קובנט גארדן שבלונדון ובמטרופוליטן אופרה בניו יורק.

קורות חיים
----------

קלווה נולדה באוורון שבצרפת לאב מהנדס. את ילדותה בילתה בספרד ובצרפת. לאחר שהוריה נפרדו, היא עברה עם אמה לפריז, שם ניסתה להתקבל אל הקונסרבטואר של פריז. היא למדה פיתוח קול אצל מתילדה מרקזי, זמרת סופרן גרמנייה ותלמידתו מנואל גארסיה השני.

קריירה
------

תפקידה הראשון באופרה היה בשנת 1882, באופרה של שארל גונו - "פאוסט", שאותו שרה בבריסל. מאוחר יותר שרה בלה סקאלה שבמילאנו, ובבתי אופרה נוספים ברחבי איטליה.

היא שבה לפריז בשנת 1891, שם הופיעה במספר אופרות. היא התפרסמה בזכות הופעתה ככרמן. כהכנה לתפקידה זה היא נסעה במיוחד לספרד, שם התרועעה עם דמויות דומות לאלו המופיעות באופרה.

באמריקה היא הופיעה לראשונה בשנת 1893 - 1894, והיא הפכה לזמרת קבועה בבית האופרה, כשבסך הכול בין השנים 1893 - 1902 היא הופיעה בניו-יורק 261 פעמים.

קלווה מתה במונפלייה ב-6 בינואר 1942.

משירתה נשארו מספר הקלטות, שאף הועלו כיום וניתנים להשגה על גבי CD.

קישורים חיצוניים
----------------

ויקישיתוף מדיה וקבצים בנושא **אמה קלווה** בוויקישיתוף

* אמה קלווה, במסד הנתונים הקולנועיים IMDb (באנגלית)
* אמה קלווה, באתר MusicBrainz (באנגלית)
* אמה קלווה, באתר Discogs (באנגלית)
* אמה קלווה, באתר אנציקלופדיה בריטניקה (באנגלית)
* אמה קלווה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280627305171
* BnF: cb12409325g (data)
* CiNii: DA10914760
* GND: 118929054
* ISNI: 0000 0000 8118 3566
* LCCN: n82101436
* Léonore: 19800035/231/30569
* MusicBrainz: 9023838b-57ad-459b-bffe-fb7de206f554
* NLA: 49782696
* NTA: 068377037
* RERO: 02-A006237819
* SELIBR: 307303
* SNAC: w63t9p9r
* SUDOC: 029530563
* Trove: 1495311
* VIAF: 39465076
* WorldCat: lccn-n82101436

 |
**אילן מנוליס** (נולד ב-16 בספטמבר 1949) הוא אסטרונום ישראלי המתמחה בחקר האסטרואידים ובפרט אלו הנעים בקרבתו של כדור הארץ ומסלולם חוצה את מסלולו - גופים אלה נקראים עצמים קרובי ארץ. מרבית פעילותו הוקדשה לקידום הידע האסטרונומי בישראל ובפרט אודות אסטרואידים ושביטים. מאז שנת 1995 שם דגש מיוחד על הסברת הסכנה הנשקפת לביוספרה של כדור-הארץ כתוצאה מהתנגשות עם גופים אלו.

מנוליס, מנהל בחברות היי-טק בעברו, משמש כיום כמנהלו של מצפה הכוכבים של מכון ויצמן למדע, מצפה אותו הקים במהלך שנת 2010. במצפה מותקן טלסקופ רובוטי המתקדם בישראל, בקוטר 41 סנטימטרים. קודם לכן שימש שלוש שנים מנהל מצפה הכוכבים של הטכנודע בגבעת אולגה. בשנת 2004 מנוליס היה אחראי להקמתו של טלסקופ במפתח 46 ס"מ במצפה הכוכבים "וייז" במצפה רמון, טלסקופ זה משמש את תוכנית מגיני ארץ בישראל שמרכזה באוניברסיטת תל אביב. בשנים 1984 עד 1987 שימש כיו"ר האגודה הישראלית לאסטרונומיה וניהל את מצפה הכוכבים בגבעתיים. לאחר פרישתו מתפקיד יו"ר האגודה לאסטרונומיה החל לשמש כראש החטיבה למחקר גופים קטנים במערכת השמש במסגרתה. .

אילן מנוליס הוא הישראלי הראשון שאסטרואיד נקרא על שמו. האסטרואיד (13615) מנוליס, שנתגלה על ידי האסטרונומים דייוויד לוי וד"ר קרולין שומייקר בשנת 1994, נקרא על שמו. האסטרואיד נמצא בחגורת האסטרואידים, בין המסלולים של כוכבי הלכת מאדים וצדק.

קישורים חיצוניים
----------------

* אתר הבית (Web Page) של אילן מנוליס
* קריאת האסטרואיד על שמו של מנוליס, באתר הידען הישראלי
* הרצאה מוקלטת בנושא השפעות אסטרונומיות על אקלים כדור הארץ, במסגרת המועדון האסטרונומי של אוניברסיטת תל אביב
* מאמר על ההתקנה והיכולות של הטלסקופ בקוטר 46 ס"מ במצפה הכוכבים על שם וייז
צפרדעים משריצים יחדיו קבוצות ביצים רבות. הם בעלי אסטרטגיית רבייה r
פיל אפריקני גור יונק מאמו. הפילים משתמשים באסטרטגיית רבייה k ומעמידים רק גור אחד בכל פעם.
**אסטרטגיית רבייה r/k** הוא תאוריה מדעית ומונח באקולוגיה, המתייחס לשני סוגי התנהגויות רבייה וגידול צאצאים בטבע, על פי חוקי הברירה הטבעית. כל בעל חיים או צמח ושאר אורגניזמים מתרבה בצורה המתאימה לכושר הנשיאה של פרטים מסוגו בביומה בה הוא חי, באמצעות הפנוטיפ - המבנה של תכונות ה-DNA של כל יצור חי, אותו הוא יורש מאבותיו. הקבוצה הוגדרה בידי החוקרים רוברט ה. מקארתור ואדוארד וילסון בשנת 1967, על בסיס תנאי הרבייה של צמחים.

לרוב מונח זה קיבל ביקורת גדולה, אף שהיה פופולרי במשך שנות ה-70 וה-80, אז שימש כתאוריה היוריסטית.

שתי אסטרטגיות הרבייה הם:

* **אסטרטגיית רבייה r**: באסטרטגיה זו משתמשים מינים המייצרים צאצאים רבים בכל לידה, הנולדים לעיתים רבות במצב מפותח ומוכנים לרוץ ולפעול מרגע הלידה. הם נגמלים במהירות מהוריהם, כשחלק מההורים כלל לא מטפלים בהם. הם גדלים ומגיעים לבגרות מינית במהירות ולרוב מתים צעירים יחסית, לאחר שהעמידו צאצאים רבים משלהם.
* **אסטרטגיית רבייה k**: באסטרטגיה זו משתמשים מינים המייצרים מעט צאצאים בכל לידה, לרוב רק אחד או שניים, ולרוב הם נולדים במצב פגיע ותלויים בטיפול ההורים על מנת לשרוד. מינים אלה נגמלים מהוריהם לאט, מתבגרים לאט וחיים זמן רב יחסית בו הם מייצרים מעט צאצאים.

לרוב המאפיין הקובע את אסטרטגיית הרבייה קשור לגודל היצור, אך הדבר לא נכון תמיד. צבי הים ותנין הים הענקיים וכן רוב העצים מייצרים יחדיו צאצאים רבים, רכים ופגיעים ומפוזרים באזורים שונים בטווח קצר. לעומתם יצורים קטנים יחסית כמו עטלפים, אלקיים, תוכים או קוליבריים מגדלים רק צאצא בודד הגדל לאיטו. גם מינים המקדישים זמן רב ללימוד הצאצא שלהם כמו הפרימטים מגדלים רק צאצא יחיד או שניים.

האסטרטגייה אינה נכונה על רוב היצורים ובכל זאת מציגה הסבר לקשר בין גודל בעל חיים לחלקו בחברה האקולוגית - מינים בעלי אסטרטגיית r הם לרוב קטנים יותר וכמותם באוכלוסייה גבוהה בהרבה מאשר המינים בעלי אסטרטגיית רבייה k. היוצאים מן הכלל הם האדם והחיות המבויתות שלו, אך בטבע היצורים הקטנים בעלי מסלול החיים המהיר עולים במספרם על הגדולים (ביניהם מיני המגה-פאונה) ואיטיי הרבייה. כתוצאה מכך מינים פגיעים, לרוב גדולים, המשתמשים באסטרטגיית רבייה k, קרנפיים למשל, עלולים להגיע לסכנת הכחדה בקלות וקשה להחזיר אותם לכמותם בשנים מעטות.

קישורים חיצוניים
----------------

* אסטרטגיית K באתר TheMarker
* סלקציה ל-r/K באקו-ויקי
* אסטרטגיות רבייה של זוחלים באתר campusteva
* אסטרטגיית רבייה r/k, באתר אנציקלופדיה בריטניקה (באנגלית)
Samuel del Campoסמואל דל קמפו
**סמואל דל קמפו** (בספרדית: **Samuel del Campo**; ‏23 במאי 1882–1960) היה דיפלומט בשירות החוץ של רפובליקת צ'ילה, חסיד אומות העולם, שעזר ליהודי רומניה בהכנת מסמכים שונים במלחמת העולם השנייה.

קורות החיים
-----------

סמואל דל קמפו היה דיפלומט בשירות החוץ של רפובליקת צ'ילה. בין השנים 1941 ל -1943 שימש כשר האוצר בנציגות צ'ילה בבוקרשט שברומניה, וסייע ליהודי רומניה בהנפקת מסמכים שונים - בעיקר ליהודי פולין בצ'רנוביץ.

פעילות בתקופת השואה להצלת יהודים
--------------------------------

תעודה לצורך הגירה לצ'ילה שהונפקה על ידי דל קמפו ב-1943
במהלך אוקטובר 1941 הוקם גטו בעיר צ'רנוביץ והחלו גירושים לטרנסניסטריה. בהיעדר נציגות פולנית רשמית ברומניה, הועבר ייצוג האינטרסים של אזרחי פולין ברומניה לצ'ילה, ודל קמפו החל להנפיק דרכונים צ'יליאנים ליהודים בעלי אזרחות פולנית, כולל לבני משפחת קיסלר מצ'רנוביץ ומשפחת רוזנטל מבוקרשט. לאחר שהגירושים מצ'רנוביץ לטרנסניסטריה התחדשו ביוני 1942, דל קמפו המשיך להתערב עם השלטונות הרומניים לטובת "היהודים בהגנת צ'ילה". בהתבסס על פרוטוקולים מוקלטים מדיונים במועצת השרים של רומניה, יד ושם הצליח להעריך כי כ -1,200 יהודים קיבלו דרכונים צ'יליאניים המספקים להם הגנה מפני הגירושים. באביב 1943 נותקו היחסים הדיפלומטיים בין צ'ילה לרומניה ושווייץ החלה לייצג את האינטרסים של צ'ילה. המסמכים שהוציא דל קמפו לא התאימו בבירור למדיניות ממשלת צ'ילה; כששליחי שווייץ ביקשו ממשרד החוץ של צ'ילה להבהיר את מדיניות המשרד בנוגע להענקת דרכונים צ'יליאניים, נאמר להם כי "הם מעדיפים שלא להעניק דרכונים חדשים ללא אישור משרד החוץ של צ'ילה. "

לאחר המלחמה
-----------

דל קמפו מונה לקונסול הכללי בציריך, אך המינוי מעולם לא נכנס לתוקף, ודל קמפו מעולם לא חזר לכהן במשרד החוץ של צ'ילה. הוא נפטר בפריז בשנות ה-60.

הכרה והנצחה
-----------

ב־23 בנובמבר 2016 הוכר סמואל דל קמפו כחסיד אומות העולם ושמו נחקק בקיר הכבוד בגן חסידי אומות העולם, יד ושם ירושלים.

הערות שוליים
------------

1. 1 2 3 4 5  Yad Vashem to Honor Samuel del Campo, Righteous Among the Nations from Chile, on Sunday, Yad Vashem (באנגלית)
2. ↑  סמואל דל קמפו, באתר "יד ושם" (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סמואל דל קמפו"**.
העגלה הגדולה והעגלה הקטנה
מתלה המעילים או הצביר של ברוקי
משושה החורף
הרצף של קמבל
**אַסטֶריזם** (Asterism) הוא צורה דמיונית הנוצרת מחיבור שרירותי של כוכבים בשמי הלילה של כדור הארץ. לא מקובל להשתמש במונח עבור קבוצת כוכבים, שכן קבוצת כוכבים מוגדרת כשטח של השמיים וכוללת את השטח עצמו ואת כל תכולתו, כולל גרמי שמיים שלא ניתן לראות ללא ציוד עזר, ולא רק את כוכבי הקבוצה (למעשה, בעת העתיקה היו קבוצות הכוכבים אסטריזם). אסטריזם עשוי להיות בגדלים שונים:

* קטן מאוד ולהראות רק תחת הגדלה באמצעות משקפת או טלסקופ (למשל מתלה המעילים (הצביר של ברוקי) בקבוצת שועלון)
* חלק מקבוצת כוכבים (למשל העגלה הקטנה והעגלה הגדולה בקבוצות הדובה הקטנה והדובה הגדולה)
* גדול מאוד ולהתפרס על מספר קבוצות כוכבים (למשל משושה החורף או משולש הקיץ)

האסטריזמים הבולטים יכולים לעזור לזהות את קבוצות הכוכבים, למצוא גרמי שמיים קשים לצפייה ולאתר את כוכב הצפון לצורך ניווט, כך שהם שימושיים במיוחד לחובבים הרוצים להכיר את שמי הלילה.

רקע
---

לבני אדם יש נטייה טבעית לזהות דפוסים בתוך מידע אקראי (אפופניה) ובפרט לזהות אובייקטים מוכרים (פראידוליה). הפיזור של הכוכבים בשמים מאפשר למצוא צורות רבות באופן שרירותי על פי עולם המושגים של הצופה. תרבויות שונות זיהו אובייקטים שונים שנוצרו מחיבור של כוכבים בקווים דמיוניים. כך למשל העקרב נתפש על ידי הסינים כדרקון והשומרים ראו באוריון כבשה; העגלה הגדולה מזוהה בארצות הברית ובקנדה כמצקת ובאנגליה ובאירלנד כמחרשה. בשל מספרם הגדול של הכוכבים, זיהוי של צורות בסיסיות כמו משולש או ריבוע הוא למעשה בלתי נמנע ומוביל לזיהוי של צורות מעט יותר מורכבות כמו דמויות גפרורים וחפצים מוכרים בעלי צורה פשוטה כמו צלב, כתר, חרב, חץ וקשת וכדומה. שילוב של צורות אלו עם הרקע התרבותי של הצופים בשמים הביא ליצירת האסטריזמים שהפכו בסופו של דבר לקבוצות הכוכבים.

דוגמאות לאסטריזמים
------------------

### אסטריזמים גדולים

* משולש הקיץ - מורכב מהכוכבים וגה, דנב ואלטאיר
* משושה החורף - מורכב מהכוכבים קאפלה, אלדברן, ריג'ל, סיריוס, פרוקיון ופולוקס
* הריבוע הגדול שמהווה את רובה של קבוצת פגסוס - מורכב מהכוכבים α בפגסוס, β בפגסוס, γ בפגסוס ו-α באנדרומדה (לשעבר δ בפגסוס)
* היהלום הגדול - מורכב מהכוכבים ספיקה, ארקטורוס, קור קרולי (α בכלבי ציד) ודנבולה
* משולש האביב - מורכב מאותם הכוכבים של היהלום הגדול, להוציא את קור קרולי וכשרגולוס מחליף את דנבולה

### אסטריזמים בינוניים

* העגלה הגדולה והקטנה בקבוצות הכוכבים הדובה הגדולה והדובה הקטנה
* החגורה והחרב של אוריון
* הצלב הצפוני בקבוצת ברבור
* ה"בית" בקבוצת קפאוס
* הקומקום בקבוצת קשת
* העפיפון בקבוצת דולפין
* המגל בקבוצת אריה

### אסטריזמים קטנים

* מתלה המעילים או הצביר של ברוקי בקבוצת שועלון
* הרצף של קמבל בקבוצת ג'ירף
* צביר עץ חג המולד (NGC 2264) בקבוצת חד-קרן

קישורים חיצוניים
----------------

ויקישיתוף מדיה וקבצים בנושא **אסטריזם** בוויקישיתוף
* אסטריזם, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530530405171
* LCCN: sh2006005627

 |
**קטלן דו גוני** (שם מדעי: *Androctonus bicolor*) הוא עקרב הנחשב לקטלני, בניגוד לדעה הרווחת שרק עקרב צהוב מסוכן. ארסו מסוכן כמעט כמו זה של קטלן עב-זנב. הקטלן הדו גוני נפוץ במרכז ישראל ודרומה. שמו בא לו מאחר שלעקרבים הצעירים במין זה צבע שונה במקצת מהבוגרים.

מאפיינים
--------

גודלו של הקטלן הדו-גוני מגיע לכדי שמונה סנטימטרים, וצבעו נע בין גוני השחור, וצבע הצעירים אפור. אצבעות הצבתות ופיסות הרגליים חומות. ההבדל בינו לבין הקטלן עב הזנב הוא בעיקר אורך ועובי הצבתות - לקטלן עב-צבתות צבתות עבות וקצרות יותר, בעוד שאצל הקטלן הדו גוני הן ארוכות ודקות יותר. אפשר להשוות את עובי צבתותיו כעובי הצבתות שבין עובי העקצן הצהוב לבין העובי של קטלן עב-זנב.

הקטלן הדו גוני מתגורר בעיקר מתחת לסלעים כבדים ואבנים גדולות - בכל סוגי הקרקע, לרבות חול. כמו כן הוא נמצא לעיתים במחילותיהם של מכרסמים (המתעלמים לגמרי מנוכחותו). ניתן למוצאו משוטט גם באזורי דיונות, וחולות נודדים. לעיתים גם בחולות שפת הים.

עקרב זה דומה לשחרן יהודה שאינו מסוכן. הקטלן ניתן לזיהוי וודאי על ידי הסתכלות בזנבו - הזנב עבה מאוד ביחס לעקרבים אחרים, וישנן מגרעות בצורת קילוף בשניים מפרקי זנבו (השני והשלישי, מכיוון העוקץ), מאפיין שלא קיים בשחרן יהודה, שגם קטן ממנו, וגם זנבו אינו עבה. בניגוד לשחרן, הקטלן לא יימצא על עצים (בין הקליפה לעץ), אלא בעיקר מתחת לאבנים גדולות וסלעים, או משוטט בחולות. הקטלן הדו גוני בעל פוטנציאל לגרום למוות, בעוד שעקיצת השחרן כואבת מאוד (כצריבה מברזל מלובן), אך איננה מסכנת חיים.

קישורים חיצוניים
----------------

ויקישיתוף מדיה וקבצים בנושא **קטלן דו-גוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007417322505171
* LCCN: sh2016000001

 |
**קרב של שחור וכלבים** (בצרפתית:  **Combat de negre et de chiens**) הוא מחזה פרי עטו של המחזאי הצרפתי ברנאר-מארי קולטס. הצגת הבכורה שלו הייתה בכיכובם של מישל פיקולי ופיליפ לאוטאר בשנת 1979.

תקציר העלילה
------------

עלילת המחזה מתרחשת באתר עבודות ציבוריות של יזמי חוץ צרפתים, באחת מארצות אפריקה המערבית. אורן בן הששים הוא מנהל העבודה באתר. קאל הוא מהנדס בשנות השלושים לחייו. קאל הרג את אחד הפועלים השחורים וזרק את גופתו לביוב. אלבורי הוא שחור שהתגנב למגורי הסגל מבלי שהשומרים הבחינו בו ודורש את גופת הפועל השחור. אורן מנסה בדרכי דיפלומטיה להסתדר עם אלבורי, בעוד שקאל זומם להרוג אותו. לאון היא אישה צרפתייה שאורן הביא איתו מצרפת, שמתיידדת עם לאון ואלבורי.

ההפקה בישראל
------------

**הבימרתף של תיאטרון הבימה - הצגת בכורה: 14 במרץ 1992, מספר הצגות: 40** 
יוצרים:
* תרגום – דורון תבורי.
* בימוי – רוני פינקוביץ'.
* תפאורה – אלכסנדר ליסיאנסקי.
* מוזיקה - בועז ברקת.
* תלבושות - דלית ענבר.
* תאורה - נתן פנטורין.

שחקנים:
* אורן, מנהל העבודה באתר – גדליה בסר.
* אלבורי, שחור מקומי - ח'ליפה נאטור.
* לאון, אישה שאורן הביא מצרפת – לאורה ריבלין.
* קאל, מהנדס : דורון תבורי.

קישורים חיצוניים
----------------

* קרב של שחור וכלבים(הקישור אינו פעיל) באתר תיאטרון הבימה
בתורת המשחקים, **אסטרטגיה אופטימלית** היא אסטרטגיה (תכסיס) במשחק סכום אפס, שמבטיחה לשחקן המשחק בה לפחות את ערך המשחק כנגד כל אסטרטגיה של היריב. לפי משפט המינימקס, בכל משחק שני שחקנים סכום אפס, קיימת לכל שחקן לפחות אסטרטגיה אחת כזו.

הגדרה פורמלית
-------------

נסמן את הגדלים הרלוונטיים: {\displaystyle \ p,q} הן אסטרטגיות של שחקן 1 ו-2, ו {\displaystyle \ h(p,q)} היא פונקציית התשלום ששחקן 1 משלם לשחקן 2. {\displaystyle \ p\_{0},q\_{0}}, יקראו אסטרטגיות אופטימליות, אם הן מקיימות את התנאי:

{\displaystyle \forall q\,,h(p\_{0},q)\geq h(p,q)}

{\displaystyle \forall p\,,h(p,q)\leq h(p,q\_{0})}

הערך {\displaystyle \ v=h(p\_{0},q\_{0})} נקרא הערך של המשחק. מכיוון ש \ h היא ליניארית בכל רכיב, קל להוכיח כי קבוצת כל האסטרטגיות האופטימליות של כל שחקן היא קבוצה קמורה.

מציאת אסטרטגיה אופטימלית
------------------------

נמשיך להשתמש במוסכמה כי {\displaystyle \ h(p,q)} היא פונקציית התשלום ששחקן 1 משלם לשחקן 2. מציאת האסטרטגיה האופטימלית מתבצעת לפי אלגוריתם המינימקס - שחקן 1 שואף למקסם את הרווח המינימלי שלו, ושחקן 2 שואף למזער את ההפסד המקסימלי שלו.

כלומר, שחקן 1 יבדוק את כל האסטרטגיות שלו, כך שלכל אסטרטגיה \ p יבדוק מהו הרווח המינימלי שלו על פני האסטרטגיות האפשריות של \ q, ואז יבחר אסטרטגיה {\displaystyle \ p\_{0}} כזו שהרווח המינימלי עליה היה גדול (או שווה) מכל הרווחים המינימליים של כל האסטרטגיות האחרות. בסימון מתמטי, נאמר כי שחקן 1 יבדוק לכל אסטרטגיה \ p את {\displaystyle \ \min \_{q}\{h(p,q)\}}, ואז יחפש את המקסימום מתוך קבוצה זו, כלומר את {\displaystyle \ \max \_{p}\{\min \_{q}\{h(p,q)\}\}}. אסטרטגיה שעליה מתקבל המקסימום תהייה אופטימלית לשחקן 1. כאן יש לציין נקודה עדינה: מבחינה פורמלית, צריך היה לחפש את הסופרמום והאינפימום, במקום את המינימום והמקסימום. אך מכיוון שקבוצת האסטרטגיות היא קומפקטית ופונקציית התשלום היא רציפה, המקסימום והמינימום חייבים להתקבל בתוך הקבוצה.

באופן שקול לגמרי, שחקן 2 יבדוק לכל אסטרטגיה {\displaystyle \ q} את {\displaystyle \ \max \_{p}\{h(p,q)\}}, ואז יבחר אסטרטגיה שנותנת מינימום על קבוצה זו, כלומר אסטרטגיה שנותנת מינימום על {\displaystyle \ \min \_{q}\{\max \_{p}\{h(p,q)\}\}}.

לפי משפט המינימקס, מתקיים שוויון {\displaystyle \ v=\min \_{q}\{\max \_{p}\{h(p,q)\}\}=\max \_{p}\{\min \_{q}\{h(p,q)\}\}}. 

כמו כן, מקמירות \ h ניתן להראות כי די לשחקן 1 [שחקן 2] לבדוק עבור אסטרטגיה מוצעת שלו את מינימום [מקסימום] הרווחים רק על פני האסטרטגיות הטהורות של שחקן 2 [שחקן 1].
**סמואל טפרה** (נולד ב-23 באוקטובר 1999) הוא אתלט אתיופי, פעמיים רצופות אלוף העולם באולם (ברמינגהאם 2018, בלגרד 2022) ושיאן עולם באולם (2019–2022) בריצת 1500 מטר.

ביוגרפיה
--------

### 2017

באליפות אתיופיה שנערכה בשנת 2017 זכה טפרה במדליית כסף בריצת 1500 מטר בתוצאה של 3:38.3 דקות ונכלל במשלחת לאליפות העולם באתלטיקה 2017. באליפות העולם עצמה הוא סיים במקום 31 בריצת 1500 מטר בתוצאה של 3:46.22 דקות.

### 2018

בתחרות שנערכה באולם בואל דה רוי, צרפת ב-27 בינואר 2018 קבע בריצת 1500 מטר שיא עולם חדש מתחת לגיל 20 של 3:36.05 דקות.

#### אלוף העולם באולם

באליפות העולם באולם שנערכה בברמינגהאם, בריטניה בתחילת מרץ 2018 זכה טפרה במדליית זהב בריצת 1500 מטר בתוצאה של 3:58.19 דקות, לפני מרצין לבנדובסקי מפולין (3:58.39 דקות) ועבדלאטי איגווידר ממרוקו (3:58.43 דקות). במאי אותה שנה הוא שיפר את שיאו בריצת 1500 מטר כשקבע תוצאה של 3:31.63 דקות.

### 2019

#### שיאן עולם

בתחרות שנערכה באולם בפולין ב-6 בפברואר 2019 קבע בריצת 1500 מטר שיא עולם מתחת לגיל 20 בתוצאה של 3:35.57 דקות. שבעו וחצי לאחר מכן, בתחרות שנערכה בבירמינגהאם באולם ב-16 בפברואר הוא זכה במדליית זהב בריצת 1500 מטר בשיא עולם חדש של 3:31.04 דקות, לפני בן ארצו יומיף קג'לצ'ה, שסומן לפני הריצה כמי שישבור את השיא. התוצאה מהווה שיפור לשיא העולם הוותיק בן ה-22 שנים של הישאם אל גרוז' מממרוקו (3:31.18 דקות).

שיאים אישיים
------------

### אצטדיון

* ריצת 1500 מטר: 3:31.63 דקות (2018)
* ריצת מייל: 3:49.45 דקות (2019)

### אולם

* ריצת 1500 מטר: 3:31.04 דקות (2019), **שיא עולם בעבר**

קישורים חיצוניים
----------------

ויקישיתוף מדיה וקבצים בנושא **סמואל טפרה** בוויקישיתוף

* סמואל טפרה, באתר olympedia.org
* סמואל טפרה, באתר התאחדות האתלטיקה הבין-לאומית

הערות שוליים
------------

1. ↑  Ethiopia national championships, Addis-Ababa 16-21/05/2017, ‏africathle.com
2. ↑  Samuel Tefera Of Ethiopia Breaks World U-20 Indoor 1,500m Record, ‏ethiosports.com, ‏28 בינואר 2018
3. ↑  1500m World Record Alert: Yomif Kejelcha Could Take Down El Guerrouj’s Record in Birmingham באתר LetsRun

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 319735

 |
שגיאות פרמטריות בתבנית:מקורות   
פרמטרי חובה [ נושא ] חסרים 


מספרים בני 8 סיביות בשיטת המשלים ל-1| ייצוג בינארי | משמעות בשיטת המשלים ל-1 | משמעות כמספר חסר סימן |
| --- | --- | --- |
| 00000000 | 0+ | 0 |
| 00000001 | 1 | 1 |
| ... | ... | ... |
| 01111101 | 125 | 125 |
| 01111110 | 126 | 126 |
| 01111111 | 127 | 127 |
| 10000000 | 127− | 128 |
| 10000001 | 126− | 129 |
| 10000010 | 125− | 130 |
| ... | ... | ... |
| 11111110 | 1− | 254 |
| 11111111 | 0− | 255 |

**משלים ל-1** היא שיטה לייצוג מספרים עם סימן בבסיס בינארי. שמה של השיטה נובע מהטכניקה למציאת מספר נגדי למספר נתון: הופכים כל סיבית, 0 הופך ל-1, 1 הופך ל 0. לדוגמה, המספר 17, אשר מיוצג כך: **0001 0001** יומר ל־**1110 1110** אשר מייצג את המספר 17-. עם שיטה זו ניתן לחבר ולחסר מספרים, כאשר כל מה שיש לעשות בכדי לחסר הוא לחבר את היצוג השלילי של המחסר. עם זאת, לשיטה זו יש חיסרון בכך שלמספר 0 יש ייצוג כפול: 0000 0000 (0+) וגם 1111 1111 (0−). שיטת המשלים ל-2 פותרת בעיה זו.

כאשר למספר מוקצבות n סיביות, טווח המספרים שניתן להציג בשיטה זו הוא בין {\displaystyle -(2^{n-1}-1)} ל-{\displaystyle (2^{n-1}-1)}. במספרים החיוביים הספרה השמאלית ביותר היא 0, ובמספרים השליליים הספרה השמאלית ביותר היא 1.

חיבור של שני מספרים נעשה באמצעות חיבור של כל שתי סיביות מתאימות, תוך הוספת הנֶשֶׂא (אנ') לסכום שיצר אותו. דוגמה: הוספת 1- (11111110) למספר 2+ (00000010).

```
 בינארי     עשרוני
 11111110 1-
 +
 00000010 2+
 ............ ...
 00000000 0 <-- תשובה שגויה
 +
 00000001 1+ <-- הוספת הנשא
 ............ ...
 00000001 1 <-- תשובה נכונה

```

שיטה זו מומשה בדגמים אחדים של מחשבים שיוצרו בסוף שנות ה-50 ובתחילת שנות ה-60, כגון PDP-1 וה-AGC.

ראו גם
------

* משלים ל-2
פירוש נוסף ערך זה עוסק בליגת העל האוסטרלית בכדורסל. אם התכוונתם לליגת העבר האמריקאית בכדורסל, ראו ליגת ה-NBL.

**ליגת ה-NBL‏ (National Basketball League)** היא ליגת הכדורסל המקצוענית הבכירה של אוסטרליה, הכוללת גם קבוצה אחת מניו זילנד בעבר הייתה גם קבוצה מסינגפור. הליגה נוסדה בשנת 1978, במטרה לתת במה לטובי הכדורסלנים באוסטרליה. חלק ניכר משחקני נבחרת אוסטרליה ונבחרת ניו זילנד משחקים בליגה זו. אלופת הליגה הנוכחית (2023) היא סידני קינגס.

מבנה הליגה
----------

משחק כדורסל בסידני.
בדומה לליגת ה-NBA קבוצות הליגה הן קבועות ואין עליה וירידת ליגה. כמו כן, מונהגת בליגה תקרת שכר. חוקי הליגה מתירים שיתוף שלושה זרים בכל קבוצה, אשר בפועל רובם אמריקאים. בנוסף הליגה מתירה זר נוסף שנחשב כישרון צעיר בעבר שחקו על משבצת זו שחקנים כמו לאמלו בול ואר ג'יי המפטון. שחקנים אסיאתים מורשים לשחק בליגה כמקומיים, כדי להגדיל את האטרקטיביות של הליגה בשווקים המתעוררים של מזרח אסיה.

הליגה ידעה משברים גדולים ומספר הקבוצות בה גדל וקטן לסירוגין. כיום עומד מספר הקבוצות בליגה על עשר קבוצות.

| קבוצה | עיר | הצטרפות לליגה | מספר אליפויות | מספר סגנויות |
| --- | --- | --- | --- | --- |
| אדלייד 36' | אדלייד | 1982 | 4 | 4 |
| אילווארה הוקס | וולונגונג | 1979 | 1 | 3 |
| בריזבן בולטס | בריזבן | 1979 | 3 | 3 |
| טסמניה ג'ק ג'אמפרס | הובארט | 2020 | 0 | 1 |
| מלבורן יונייטד | מלבורן | 1984 | 6 | 5 |
| ניו זילנד ברייקרס | אוקלנד (ניו זילנד) | 2003 | 4 | 2 |
| סאות' איסט מלבורן פיניקס | מלבורן | 2019 | 0 | 0 |
| סידני קינגס | סידני | 1988 | 5 | 3 |
| פרת' ויילדקטס | פרת' | 1982 | 10 | 6 |
| קיירנס טייפנס | קיירנס | 1999 | 0 | 2 |

שחקנים בולטים
-------------

בין שחקני העבר הבולטים בליגה ניתן למנות את אנדרו גייז ומארק בראדקי האוסטרלים, ואת לירוי לוגינס האמריקאי. עוד שחקו בליגה סקוטי וילבקין, סי. ג'יי. ברוטון, ג'ו אינגלס, פאטי מילס, ג'יי. פי. טוקוטו, רימאס קורטינאיטיס, דונטה סמית', קירק פני ואחרים.

קישורים חיצוניים
----------------

* 

* אתר האינטרנט הרשמי של ליגת העל האוסטרלית בכדורסל (באנגלית)
* ליגת העל האוסטרלית בכדורסל, ברשת החברתית פייסבוק

* ליגת העל האוסטרלית בכדורסל, ברשת החברתית טוויטר

* ליגת העל האוסטרלית בכדורסל, ברשת החברתית אינסטגרם

* ליגת העל האוסטרלית בכדורסל, סרטונים בערוץ היוטיוב
* סטטיסטיקות כל הזמנים של הליגה
שיעור התאבדות לפי מין וגיל בקוריאה הדרומית 2012 (לכל 100,000 אנשים).
שיעורי עוני לפי גיל. שעור העוני של קשישים בקוריאה הדרומית הוא הגבוה ביותר בין מדינות ה-OECD
בעיית ה**התאבדות בקוריאה הדרומית** נרחבת וקשה במיוחד. קוריאה הדרומית בעלת שעור ההתאבדויות השני בגובהו בעולם על פי WHO, והגבוה ביותר בין חברות ה-OECD.

אחד הגורמים המעלים את שעור ההתאבדויות הכללי בקוריאה הדרומית ביחס לשאר מדינות העולם המפותח, הוא שעור גבוה של התאבדויות בקרב קשישים. על פי הערכות, השכיחות בקרב קשישים דרום קוריאנים מושפעת מעוני, עם כמעט חצי מאוכלוסיית הקשישים אשר חיים מתחת לקו העוני. בשילוב עם רשת ביטחון כלכלית-חברתית לקויה לקשישים, התוצאה היא שרבים מעדיפים להרוג את עצמם כדי לא להיות עול כלכלי על משפחותיהם, שכן המבנה החברתי הישן שבו ילדים דואגים להוריהם, דעך באופן משמעותי במאה ה-21. בהתאמה לאמור, אנשים המתגוררים באזורים כפריים נוטים להיות בעלי שיעורי ההתאבדות גבוהים יותר.

עם זאת, מאמץ הממשלה להקטין את שיעור ההתאבדויות הראה יעילות ב-2014, כאשר היו 27.3 התאבדויות ל-100,000 אנשים, ירידה של 4.1% מהשנה הקודמת (28.5) והוא השעור הנמוך ביותר ב-6 השנים שמאז 2008 (שבו נרשם שעור של 26.0).

הערות שוליים
------------

1. ↑
2. ↑  Evans, Stephen (5 בנובמבר 2015). "Korea's hidden problem: Suicidal defectors". *BBC News*. United Kingdom of Great Britain and Northern Ireland: British Broadcasting Corporation. נבדק ב-17 במאי 2016. South Korea consistently has the highest suicide rate of all the 34 industrialized countries in the OECD. `{{cite web}}`:  (עזרה)
3. ↑  Se-woong Koo, "No Country For Old People" (24 September 2014), *Korea Exposé*.
4. ↑
5. ↑
6. ↑  Kim, Kristen (12 ביוני 2015). *International Journal of Mental Health Systems. 2014, Vol. 8 Issue 1, preceding p1-8. 9p. DOI: 10.1186/1752-4458-8-17. KIM KRISTEN*. `{{cite book}}`:  (עזרה)
**בית הכנסת של אגר** (בהונגרית: **Egri zsinagóga**) הוא מבנה שכבר לא קיים בעיר אגר. המבנה היה קיים במחצית הראשונה של המאה ה-20.

היסטוריה
--------

בית הכנסת נבנה בין השנים 1911 לבין 1913 על פי תוכניותיו של אדריכל בתי הכנסת ההונגרי-יהודי הגדול ליפוט באומהורן, בסגנון אקלקטי מאוחר ובסגנון אר נובו. הוא נבנה בפינת רחוב קארוי היבאי (Hibay Károly) של היום ורחוב לאיוש קושוט. הבניין נחנך ב־13 בספטמבר 1913. צורתו וסגנונו אופייניים לאדריכלות בית הכנסת של באומהורן ולכן ניתן לראות דמיון ברור עם בית הכנסת החדש של סגד או בית הכנסת של נובי סאד. בית הכנסת הצליח לשרת את הקהילה היהודית הניאולוגית של אגר במשך כמה עשורים בלבד. כיוון שהקהילה היהודית המקומית הושמדה ברובה (כ-90%) במהלך השואה במלחמת העולם השנייה, היהודים שרידי השואה לא יכלו לשמור על הבניין השדוד, ההרוס והמוזנח ומכרו אותו לעיריית העיר אגר.

ההריסה
------

הבעלים החדש לא טיפל כראוי בבניין, בית הכנסת שימש כמחסן, ועמד ריק עם דלתות פתוחות ופרוצות במשך זמן רב. לבסוף פוצץ בשנת 1967 בתירוץ ש"גודלו המוגזם מקלקל את הנוף העירוני".

על כך דיווח בשבחים היסטוריון האמנות המפורסם של אותה עת מיהאי דצ'י (Detshy Mihály):

*"במקביל לשחזור בלוקי הבנינים בעיר, בוצעו גם בחלקים האחרים של מרכז העיר השלמות של "שניים חסרות".* *אולי המוצלח שבהם הוא מלון יוניקורניס, שנבנה בפינת רחוב קושוט ורחוב קארוי היבאי, במקום המבנה המפריע של בית הכנסת, בעל הכיפה, שהמתיימר להיות בסגנון מזרחי, מבנה שהפריע לנוף העיר שנפתח מהטירה.* *עם מסתו הרגועה וחזיתותיו הידידותיות, המלון משתלב בצורה נעימה יותר בסביבתו."*
מלון יוניקורניס, שנבנה במקום בית הכנסת ונקרא על שם החד-קרן שמופיע בסמל העיר של אגר, נפתח ב-3 באוקטובר 1969. הבניין עומד שם עד היום. זיכרון בית הכנסת נשמר בכמה גלויות צבעוניות ותצלומים בשחור לבן.

בקרבת מקום נמצא בית כנסת נוסף באגר, בית הכנסת הקטן, שנבנה בשנות ה-40 של המאה ה-20 ובו מתקיימות כיום תערוכות אמנות בת זמננו.

ראו גם
------

* רשימת בתי הכנסת בהונגריה

לקריאה נוספת
------------

* לאסלו גרה: בתי הכנסת של הונגריה, בודפשט, 1989,מסת"ב 963-10-8231-8
* הרס אנדרטאות במרכז אגר
* "ועשה לי מקדש כדי שאגור בקרבם", היה פעם בית כנסת באגר
* רודולף קליין: בתי כנסת בהונגריה 1918-1782 Rudolf Klein: *Zsinagógák Magyarországon 1782–1918: Synagogues in Hungary 1782–1918.* 2011 מסת"ב 978-963-9968-01-1 .

קישורים חיצוניים
----------------

ויקישיתוף מדיה וקבצים בנושא **בית הכנסת של אגר** בוויקישיתוף
איור אפשרי
בהשוואה לאדם
**קולסוכוס** (שם מדעי: *Koolasuchus*) הוא סוג נכחד של דו-חיים גדול מקבוצת הטמנוספונדילים שחי בתקופת הקרטיקון בוויקטוריה, אוסטרליה והוא היה מאחרוני בני קבוצתו וגם מהגדולים שבהם.

מאפיינים
--------

דו חי זה הגיע לאורך של 4–5 מטר ושקל 500 ק"ג והיה אחד הדו-חיים הגדולים ביותר מעולם. הוא היה שטוח ומוארך בצורתו והייתה לו גולגולת עבה באורך של 65 ס"מ שהייתה רחבה בהרבה משאר הגוף. היו לו עיניים גדולות בקדמת הראש ופה עצום שבלט מעט אחורה. הגפיים היו קטנות אך הזנב היה עבה והצלעות בלטו החוצה מהגוף.

הקולסוכוס חי במימי אוסטרליה הדרומית של הקרטיקון אך גם נדד דרומה לאנטארקטיקה שבאותה תקופה הייתה חמימה יותר מימינו. הקולסוכוס חי בנהרות מהירי זרימה סמוך לסלעים והתנהג כתנין. הוא היה אוכל בשר שארב לטרף מתחת למים.

יצורים אלה נכחדו כליל לפני 120 מיליון שנה, ככל הנראה כתוצאה מהתקררות אזור מחייתם.

בתרבות
------

* הקולסוכוס מופיע בסדרה "ללכת עם דינוזאורים" כיצור טורף שחי ביערות הקרח האנטארקטי ומאיים על יצורים קטנים יותר כמו דינוזאור הלילינזאורה. בסדרה הוא נודד בחורף לאגמים בתוך יערות וכך נמלט מהקור ובאביב חוזר לנהרות הרחבים.
* הקולסוכוס מופיע במשחק "Jurassic World: Alive".

קישורים חיצוניים
----------------

ויקישיתוף מדיה וקבצים בנושא **קולסוכוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**התאגיד הממלכתי לייצוא כלי נשק** (מכונה **רוסאובורונאקספורט**, ברוסית: **Рособоронэкспорт**) היא חברת בת ביטחונית של רוסטך האחראית לייצוא נשק והיא המונופול הרוסי הרשמי בתחום ייצוא כלי נשק חדישים.

בעלי החברה הם ממשלת הפדרציה הרוסית באמצעות תאגיד רוסטך; ראש ממשלת רוסיה, בשיתוף עם הנשיא, ממנה את מנכ"ל החברה.

היסטוריה
--------

בשנות ה-90 היו ברוסיה שתי חברות לייצוא וייבוא כלי נשק:

* האחת, חברת רוסוואורוז'נייה (Росвооружение) שהייתה אחראית לייבוא נשק וחימוש הצבא הרוסי
* וחברת "פרומאקספורט" (Промэкспорт) שהייתה אחראית לייצוא תעשייתי צבאי, כמייצגת התעשיות הביטחוניות ברוסיה.

בעקבות רפורמה במערך השיתוף פעולה הצבאי של רוסיה עם מדינות זרות, נשיא רוסיה ולדימיר פוטין חתם על צו ב-4 בנובמבר 2000 להקמת חברה מאוחדת לייצוא וייבוא כלי נשק - חברת רוסאובורונאקספורט.

בדצמבר 2006 פוטין חתם על צו נוסף אשר קבע כי החל מ-1 במרץ 2007, חברת רוסאובורונאקספורט היא יצואנית הנשק החוקית היחידה במדינה. חברות הנשק הפרטיות והתעשיות הביטחוניות ברוסיה יכולים לייצא נשק רק באישור משרד ההגנה הרוסי ובתנאי שזהו נשק שנמכר בעבר ולא נשק חדיש, תחום שהוא באחריותה הבלעדית של רוסאובורונאקספורט.

בסוף 2005 החברה קנתה 61.8% אחוז ממניות אווטוואז - יצרנית הרכבים הגדולה ברוסיה. ב-2006 הועברה לאחריות החברה - מפיקת הטיטניום הגדולה ביותר בעולם - חברת **וסמפ"ו אוויסמ"ה** (ВСМПО-АВИСМА). מאוחר יותר המניות הועברו לידי חברת רוסטכנולוגיה, שהפכה לתאגיד רוסטך.

בשנת 2012 החברה מסרה נשק בהיקף של כ-13 מיליארד $.

מנכ"לי החברה
------------

### מנכ"ל החברה הממלכתית לייצוא וייבוא כלי נשק וטכנולוגיה צבאית - רוסוואורוז'ניה

* ויקטור סאמויילוב (1993 - ?)
* אלכסנדר קוטלקין (? - 1997)

### מנכ"ל החברה הממלכתית רוסוואורוז'ניה

* יבגני אנאנייב (1997 - 1998)
* גריגורי ראפוטה (1998 - 1999)
* אלכסיי אוגארייב (1999 - 2000)

### מנכ"ל החברה הממלכתית הפדרלית פרומאקספורט

* ויאצ'סלב פילימונוב (1997 - 1999)
* סרגיי צ'מזוב (1999 - 2000)

### מנכ"ל התאגיד הממלכתי רוסאובורונאקספורט

* אנדריי בליאנינוב (2000 - 2004)
* סרגיי צ'מזוב (2004 - 2007)
* אנאטולי איסאייקין (2007 - ואילך)

קישורים חיצוניים
----------------

ויקישיתוף מדיה וקבצים בנושא **התאגיד הממלכתי לייצוא נשק** בוויקישיתוף
* אתר האינטרנט הרשמי של התאגיד הממלכתי לייצוא נשק
**בית הכנסת של מאטסלקה** (בהונגרית: **Mátészalkai zsinagóga**) נבנה בשנת 1857, כאות להתחזקות המשפחות היהודיות שהגיעו למאטסלקה כמאה שנים קודם לכן. לאחר מלחמת העולם השנייה, בעקבות השואה, כמעט וכל יהודי מאטסלקה הושמדו. הניצולים בחרו להתפזר, מי לבודפשט, מי לאמריקה ומי לישראל ובית הכנסת לא המשיך לתפקד.

תיאור
-----

מעל הכניסה לבניין כתובת בעברית מתהילים, קי"ח, כ': "**זה השער ליהוה צדיקים יבאו בו**" בטימפנון מעל השער שלושה חלונות חצי עגולים, עליית גג משולשת נראית מעל המדף הראשי. באמצע השדה החצי-עגול המרכזי נמצא מגן דוד, מוקף בכיתוב בעברית. בפנים, הגלריה היא בצורת U, נתמכת על ידי שישה עמודים עם פרקים מגולפים. 

חלקי ארון הברית שנותרו הועברו לירושלים.

בחצר הארוכה מאחור היו בעבר כמה בניינים, אולם המועצה, דירת הרב, דירת החזן וחדר עבודתו של השוחט. מתוכם נראים רק שרידי ביתו של הרב דמוי הווילה. המאמינים החסידים התכנסו שם לתפילה, בפסח נאפו מצות בקומת הקרקע. לאחר 1944 כאן היה המקווה.

לוח זיכרון הוצב בחלק הפנימי של הכניסה לאלף ושבע מאות יהודים שהתגוררו במאטסלקה ונרצחו בשואה. במהלך ביקורו תרם השחקן טוני קרטיס, שמשפחתו היגרה לארצות הברית ממאטסלקה, לשיפוץ החיצוני של בית הכנסת. לוח שיש על הקיר החיצוני של הבניין משמר גם את זכרו של אדולף צוקור, שהתגורר במאטסלקה בין השנים 1881–1885.

פנים בית הכנסת
--------------

* 
* 
* 
*

לוחות זיכרון בבית הכנסת
-----------------------

* לזכר הגיבורים היהודים ההונגרים ממאטסלקה במלחמת העולם הראשונהלזכר הגיבורים היהודים ההונגרים ממאטסלקה במלחמת העולם הראשונה
* לזכר קורבנות השואה ממאטסלקהלזכר קורבנות השואה ממאטסלקה
* לזכר קורבנות השואה של נירצ'הוילזכר קורבנות השואה של נירצ'הוי
* לוח זיכרון לביקורו של טוני קרטיס בבית הכנסתלוח זיכרון לביקורו של טוני קרטיס בבית הכנסת

ראו גם
------

* רשימת בתי הכנסת בהונגריה

לקריאה נוספת
------------

* שלט מידע מוזיאוני בבית הכנסת (מצולם)
* בית הכנסת של מאטסלקה
* Műemlékem.hu, מסד נתונים

קישורים חיצוניים
----------------

ויקישיתוף מדיה וקבצים בנושא **בית הכנסת של מאטסלקה** בוויקישיתוף
**בית הכנסת שומרי שבת** שוכן במרכז בורו פארק שבברוקלין, בשדרה ה-13 וברחוב ה-53 ומתקיימים בו מנייני תפילה עשרים וארבע שעות ביממה.

רקע
---

לפני שנת תרע"ט (1919) היה "בית הכנסת אנשי ספרד" בשדרה ה-14 בית הכנסת היחיד באזור. רבים ממתפלליה לא שמרו שבת. בעלי העסקים היו לרוב גויים, ויהודים עבדו בעיקר בעסקים של לא-יהודים למרות שלפעמים היה הדבר כרוך בחילול שבת. קבוצת יהודים, שהקפידה על שמירת שבת למרות הקשיים המרובים, ביקשה להתרחק מיהודים המחללים שבת בפרהסיה, ובשנת תרע"ט (1919) הקימו חבריה בית כנסת עצמאי בשם "בית הכנסת שומרי שבת".
רב בית הכנסת הרב יהודה לייב טירנואר נפטר בשנת תשע"א, ובמקומו הוכתר בנו הרב יצחק אייזיק לממשיך דרכו ברבנות בית הכנסת.

בית הכנסת
---------

בית הכנסת מהווה מרכז השכונה וסמוך לו נפתחו סופרמרקטים הפתוחים במשך עשרים וארבע שעות. לבית הכנסת ארבע קומות, כאשר בשלוש הקומות הראשונות מתקיימים מניינים ברציפות ובקומה הרביעית בית מדרש פעיל. בבית הכנסת נמסרים גם שיעורי תורה על ידי רבני בית הכנסת. בקומה העליונה שוכן אוצר הספרים של בית הכנסת, ושם גם מתקיימים רוב שיעורי התורה הנמסרים בבית הכנסת. 
בבית כנסת זה יש כיבוד קל לכל החפץ הממומן על ידי קרן מיוחדת ולא נגבה כל תשלום עבורו.

לעיתים מתקיימים תפילות בקומת הכניסה של הבנק הסמוך שבהנהלה יהודית בהסכמת מנהליה. רבי יואל טייטלבוים ערך בבית כנסת זה את הטישים הראשונים שלו בארצות הברית.

קישורים חיצוניים
----------------

ויקישיתוף מדיה וקבצים בנושא **בית הכנסת שומרי שבת** בוויקישיתוף

הערות שוליים
------------

1. ↑  חתנו של רבי חיים שלמה מחוסט-טאש. כיהן גם כר"מ בישיבת רבנו חיים קלוגר (חתן סופר) של הרב ממטרסדורף.
ציור של הקיר משנת 1843
קטע מהקיר במוזיאון הלובר
**רשימת המלכים מכרנכ** היא רשימה של מלכי מצרים אשר נמצאה על קיר ב"אולם הפסטיבל של תחותמס השלישי" במתחם אמון-רע בכרנך שבמצרים העליונה. הקיר שעליו הרשימה נמצא כיום במוזיאון הלובר בפריז.

הרשימה כללה במקורה 61 שמות של מלכים. היא נוצרה בתקופתו של תחותמס השלישי מלך מצרים מהשושלת ה-18, שמלך במאה ה-15 לפנה"ס בתקופת הממלכה החדשה. הרשימה החלה מהמלך סנפרו מהשושלת הרביעית (תקופת הממלכה הקדומה) שמלך במאה ה-26 לפנה"ס. מהרשימה המקורית שרדו 39 שמות קריאים של מלכים. שם של מלך אחד לא נכתב בכרטוש.

הרשימה המקורית לא כללה את כל המלכים, מלכים נוספים היו ידועים ממקורות עתיקים אחרים, חשיבותה הנוספת של הרשימה נובעת מכך שהיא כללה רשימות של מלכים מתקופת הביניים הראשונה והשנייה שנעדרו מהרשימות האחרות.

הרשימה תוארה לראשונה על ידי האגיפטולוג הבריטי ג'יימס ברטון (James Burton) בשנת 1825. בשנת 1843 משלחת גרמנית, ברשותו של האגיפטולוג הגרמני קארל ריכרד לפסיוס (Karl Richard Lepsius), עשתה את דרכה לאורך הנילוס לכיוון כרנכ. הארכאולוג והאגיפטולוג הצרפתי אמיל פריס ד'אוואן (Emile Prisse d'Avennes), ששהה במצרים שנים רבות ורצה להבטיח את הממצא לצרפתים, פירק את האבנים בקיר שהכילו שמות של מלכים ושלח אותן לצרפת. חלק מהאבנים ניזוקו. במקדש בכרנך מוצג העתק של הרשימה.

רשימה זו ביחד עם רשימות מלכים אחרות שנמצאו - אבן פלרמו, רשימת המלכים מטורינו, רשימת המלכים מאבידוס, ספרו של מנתון "אגיפטיקה" ועוד - שימשו את האגיפטולוגים במחקרם ליצירת רשימה של מלכי מצרים בעת העתיקה, וכתיבת הכרונולוגיה המצרית, תוך הצלבת המידע מהמקורות השונים.

ציור של רשימת המלכים, החלק בצבע שרד, החלק בלבן אבד

ראו גם
------

* אבן פלרמו
* רשימת המלכים מטורינו
* הכרונולוגיה המצרית
* פרעוני מצרים
* לוח סקארה

קישורים חיצוניים
----------------

ויקישיתוף מדיה וקבצים בנושא **רשימת המלכים מכרנכ** בוויקישיתוף
**נכתב ברוח** (באנגלית: **Written on the Wind**) הוא סרט מלודרמה אמריקאי משנת 1956 בבימויו של דאגלס סירק עם רוק הדסון, לורן באקול, דורותי מלון ורוברט סטאק בתפקידים הראשיים.

התסריט מבוסס על רומן בשם זה מאת רוברט ויילדר (אנ') משנת 1945.

דורותי מלון זכתה בפרס אוסקר לשחקנית המשנה הטובה ביותר והייתה מועמדת לפרס גלובוס הזהב לשחקנית המשנה הטובה ביותר - סרט קולנוע, רוברט סטאק היה מועמד לפרס אוסקר לשחקן המשנה הטוב ביותר.

שיר הנושא "נכתב ברוח" הפך ללהיט והיה מועמד לפרס אוסקר לשיר המקורי הטוב ביותר.

תקציר העלילה
------------

ג'ספר האדלי (רוברט קיית')הוא טייקון נפט בעיירה קטנה בטקסס. בנו קייל (רוברט סטאק) הוא פלייבוי אלכוהוליסט, בתו מרילי (דורותי מלון) מחליפה מדי פעם גברים וגם מכורה לטיפה המרה.

מיץ' ויין (רוק הדסון) הוא גאולוג וידיד המשפחה. היה בעבר בן זוגה של מרילי וחברו הקרוב של קייל. הוא מכיר לקייל את לוסי (לורן באקול), מזכירה בכירה בחברת הנפט וקייל מתאהב בה. תוך זמן קצר הם נישאים.

הנישואים שלהם עולים על שרטון. קייל ממשיך לשתות ולאחר ניסיונות רבים אינו מצליח להכניס את לוסי להריון. הרופא מודיע לו שהזרע שלו חלש, דבר המדרדר יותר את מצבו הנפשי.

מיץ' מחבב את לוסי וקייל שם לב לכך. כאשר לוסי מודיעה לו שהיא בהריון הוא בטוח שהיא בגדה בו עם מיץ' הוא תוקף את לוסי והיא נופלת ונגרמת לה הפלה. מיץ' פוקד עליו להסתלק ומאיים כי יהרוג אותו אם יתקרב ללוסי.

קייל בורח ומשתכר. הוא מגיע לבית האדלי כשהוא שיכור ומאיים על מיץ' באקדח. מרילי שנוכחת במקום מנסה לקחת ממנו את האקדח ובעת המאבק ביניהם נפלט כדור וקייל נהרג.

מיץ' מובל למשפט בחשד לרצח. עדי תביעה מעידים כי שמעו את איומיו לרצוח את קייל. לבסוף עולה מרילי לעדות. בתחילה היא טוענת שמיץ' הוא הרוצח אבל מיד היא פורצת בבכי ומגלה את האמת.

מיץ' משוחרר ועוזב את בית האחוזה עם לוסי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **נכתב ברוח** |
| ויקישיתוף תמונות ומדיה בוויקישיתוף: **נכתב ברוח** |

* "נכתב ברוח", במסד הנתונים הקולנועיים IMDb (באנגלית)
* "נכתב ברוח", באתר נטפליקס
* "נכתב ברוח", באתר AllMovie (באנגלית)
* "נכתב ברוח", באתר Rotten Tomatoes (באנגלית)
* "נכתב ברוח", באתר Box Office Mojo (באנגלית)
* "נכתב ברוח", באתר אידיבי
* "נכתב ברוח", במסד הנתונים הקולנועיים KinoPoisk (ברוסית)
* קדימון לסרט נכתב ברוח, באתר יוטיוב
* השיר "נכתב ברוח" בביצוע "ארבעת האסים", באתר יוטיוב
* נכתב ברוח, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009950810905171
* BnF: cb16715354c (data)
* GND: 7586811-8
* SUDOC: 177247746
* VIAF: 224404564
* WorldCat (עם VIAF): 224404564

 |
**אקווה ג'וגינג** (ריצה במים עמוקים) היא פעילות טיפולית במים שמטרתה לחזק את השרירים הפושטים והכופפים של מפרקי הרגל (ירך, ברך וקרסול) במטרה לשקם תפקוד הליכה אצל פגועי רצועות (במיוחד צולבות) בברכיים, ואצל נפגעי מחלות ראומטיות.

הפעילות נעשית על ידי תרגילי הליכה שונים שמתבצעים במים עמוקים (בסיוע מאזן ציפה) ובמים רדודים.

טיפול באקווה ג'וגינג עשוי להמשך מספר שבועות עד חודשים, במהלכם תוכנית הטיפול נבנית באופן הדרגתי ומבוקרת על ידי יכולת ההליכה מחוץ למים.

הפעילות מתחילה עם ירידתו של המשתקם מהמיטה (לאחר תקופת שכיבה ומנוחה מוחלטת), וממשיכה עד לשיקום מרבי של תפקוד ההליכה. בראשית הפעילות המשתקם ילך במים עמוקים בלבד. לאחר שבועות אחדים הוא יעבור לפעילות במים רדודים עם נשיאת משקל רבה יותר, בד בבד עם תרגול ההליכה ביבשה.

את הפעילות יש להתחיל ולסיים עם תרגילי התעמלות במים שיכללו בעיקר מתיחות של הרגלים והגו.

במשך כל הפעילות יש להקפיד הקפדה רבה על ביצוע כל התרגילים על-פי התוכנית, תוך זהירות רבה שלא להפעיל כוחות על הברך במישור החזיתי, אלא כמידת האפשר במישור החיצי (מאחורה, קדימה, ולהפך) בלבד.

הפעילות מאמצת למדי את מערכת הלב-ריאה, וניתן להגיע בנקל לדופק עבודה גבוה ברמות שבין 170-220 פעימות לדקה. על כן יש להיזהר בייחוד עם אוכלוסייה מבוגרת ולשלול, על ידי בדיקה רפואית מתאימה, קיומם של ליקויים במערכת הלב-ריאה.

קישורים חיצוניים
----------------

* אליפות העולם באקווה ג'וגינג
* סיבות לג'וגינג
* איך לבצע ג'וגינג
* 9 שבועות של ריצת מים להישאר בכושר בזמן פציעה